43. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 151 της 26 Μαΐου/1 Ιουν. 1987 (ΦΕΚ Α΄ 80) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από την «ΚΤΗΜΑΤΙΚΗ ΕΤΑΙΡΕΙΑ ΤΟΥ ΔΗΜΟΣΙΟΥ ΚΕΔ». Έχοντας υπόψη: 1.Τις διατάξεις των άρθρ. 19 παρ. 3 και 18 παρ. 3 του Νόμ. 1418/1984 «Δημόσια έργα και ρυθμίσεις συναφών θεμάτων» (ΦΕΚ Α΄ 23). 2.Τις διατάξεις του άρθρ. 1 του Νόμ. 973/1979. 3.Την αριθ. 2389/13.2.1987 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 81 Β΄). 4.Την υπ’ αριθ. 38/1987 γνωμοδότηση του Συμβουλίου Επικρατείας με πρόταση του Υπουργού Περιβάλλοντος, Χωροταξίας και Δημοσίων Έργων και του Υφυπουργού Οικονομικών, αποφασίζουμε: Αρμόδια Όργανα Άρθρ.1.-Αρμόδιοι για τη λήψη αποφάσεων, κατά τις διατάξεις του Νόμ. 1418/1984 «Δημόσια έργα και ρυθμίσεις συναφών θεμάτων» και των Π.Δ/των τα οποία εκδίδονται σε εκτέλεσή του για τα έργα που εκτελούνται από την ΚΤΗΜΑΤΙΚΗ ΕΤΑΙΡΕΙΑ του ΔΗΜΟΣΙΟΥ (Κ.Ε.Δ) είναι το Διοικητικό Συμβούλιο, ο Γενικός Διευθυντής, ο Αναπληρωτής Γενικός Διευθυντής και η Τεχνική Υπηρεσία της ΚΕΔ ή τα εξουσιοδοτημένα όργανα σύμφωνα με τις οργανωτικές διατάξεις της ΚΕΔ και όπως ειδικότερα ορίζεται στα επόμενα άρθρα. Διευθύνουσα Υπηρεσία-Προϊσταμένη Αρχή Άρθρ.2.-Τα αρμόδια όργανα στα οποία αναφέρεται το προηγούμενο άρθρο είναι ειδικότερα: α)«Διευθύνουσα Υπηρεσία» ή «Επιβλέπουσα Υπηρεσία» είναι η Τεχνική Υπηρεσία της Κ.Ε.Δ. β)«Προϊσταμένη Αρχή» ή «Εποπτεύουσα Αρχή» είναι το Διοικητικό Συμβούλιο της Κ.Ε.Δ. ή ο Γενικός Διευθυντής ή ο Αναπληρωτής Γενικός Διευθυντής ανάλογα με το ύψος της προϋπολογιζομένης δαπάνης, σύμφωνα με τις οργανωτικές διατάξεις της Κ.Ε.Δ. Τεχνικό Συμβούλιο Άρθρ.3.-1.Το Τεχνικό Συμβούλιο συγκροτείται από το Διοικητικό Συμβούλιο της Κ.Ε.Δ. και αποτελείται από: (Αντί για τη σελ. 190,19(α) Σελ. 190,19(β) Τεύχος Θ91-Σελ. 139 74 Διοίκηση Δημοσίων Κτημάτων –Κτηματική Εταιρία Δημοσίου 26.Ε.α.39-43 α)Το Γενικό Διευθυντή της Κ.Ε.Δ. ως Πρόεδρο, αναπληρούμενο από τον Αναπληρωτή Γενικό Διευθυντή. β)Ένα τεχνικό υπάλληλο της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων, κατηγορίας ΠΕ, βαθμού Α ή Β που ορίζεται με τον αναπληρωτή του από τον Υπουργό Περιβάλλοντος, Χωροταξίας και Δημοσίων Έργων. γ)Τον Προϊστάμενο της Νομικής Υπηρεσίας της Κ.Ε.Δ., αναπληρούμενο από τον Προϊστάμενο του Τμήματος Γνωμοδοτήσεων της ίδιας Υπηρεσίας. δ)Τον Προϊστάμενο της Τεχνικής Υπηρεσίας της Κ.Ε.Δ., αναπληρούμενο από τον Προϊστάμενο της Υπηρεσίας Προγραμματισμού και Μελετών. ε)Έναν εκπρόσωπο του Τεχνικού Επιμελητηρίου της Ελλάδος (Τ.Ε.Ε.) που ορίζεται με τον αναπληρωτή του από τη Διοικούσα Επιτροπή του ΤΕΕ. 2.Τα θέματα εισηγείται στο Συμβούλιο ο Προϊστάμενος του αρμοδίου Τμήματος της Τεχνικής Υπηρεσίας ή ο υπάλληλος που τον αναπληρώνει. 3.Τα καθήκοντα Γραμματέα εκτελεί υπάλληλος της Κ.Ε.Δ., οιασδήποτε κατηγορίας, κλάδου και βαθμού που ορίζεται με τον αναπληρωτή του με την ίδια απόφαση συγκρότησης του Συμβουλίου. Ο Πρόεδρος του Τεχνικού Συμβουλίου μπορεί να καλεί στις συνεδριάσεις οποιονδήποτε υπάλληλο της Κ.Ε.Δ. για παροχή πληροφοριών σχετικά με τα θέματα που συζητούνται στο Συμβούλιο ή ιδιώτη θέμα του οποίου συζητείται στο Τεχνικό Συμβούλιο. Το Τεχνικό Συμβούλιο είναι σε απαρτία όταν είναι παρόντα τρία τουλάχιστον μέλη του στα οποία συμπεριλαμβάνεται ο Πρόεδρος ή ο αναπληρωτής του. Οι αποφάσεις και γνωμοδοτήσεις λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. Το Τεχνικό Συμβούλιο παρέχει την γνώμη για τα θέματα που ορίζει ο Νόμ. 1418/1984 και τα εκτελεστικά αυτού δ/τα, καθώς επίσης και για κάθε θέμα που παραπέμπει σ’ αυτό το Διοικητικό Συμβούλιο της Κ.Ε.Δ. ή ο Γενικός Διευθυντής και ο Αναπληρωτής Γενικός Διευθυντής. Παρεκκλίσεις-Πρότυπα συμβατικά τεύχη Άρθρ.4.-1.Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων της Κ.Ε.Δ., οι παρεκκλίσεις αυτές εγκρίνονται από το Διοικητικό Συμβούλιο μετά γνώμη του Τεχνικού Συμβουλίου. Σελ. 190,20(β) Τεύχος Θ91-Σελ. 140 2.Πρότυπα συμβατικά τεύχη, που δεν καλύπτονται από αντίστοιχα της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων εγκρίνονται με κοινή απόφαση των Υπουργών Περιβάλλοντος, Χωροταξίας και Δημοσίων Έργων και Οικονομικών μετά από πρόταση του Διοικητικού Συμβουλίου. Διεθνείς Διαγωνισμοί Άρθρ.5.-Οι διακηρύξεις διεθνών διαγωνισμών για έργα που αφορούν το παρόν δ/γμα, εγκρίνονται από το Διοικητικό Συμβούλιο μετά γνώμη του Τεχνικού Συμβουλίου. Τελικές Διατάξεις Άρθρ.6.-1.Στα έργα της Κ.Ε.Δ. των οποίων οι συμβάσεις διέπονται από προγενέστερες διατάξεις του Νόμ. 1418/1984 αποφασίζουν ή γνωμοδοτούν σύμφωνα με τις προγενέστερες αυτές διατάξεις, τα όργανα που προσδιορίζονται με το παρόν δ/γμα. 2.Τα θέματα που δεν ρυθμίζονται ειδικά με τις διατάξεις του παρόντος, διέπονται από το Νόμ. 1418/1984 και τα Π.Δ/τα και τις κανονιστικές αποφάσεις που εκδίδονται κατ’ εξουσιοδότησή του. Έναρξη Ισχύος Άρθρ.7.-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως. 75 26.Ε.α.43 Διοίκηση Δημοσίων Κτημάτων –Κτηματική Εταιρία Δημοσίου 